23/03/2021 | Administración LocalMunicipal
Carballo
Resolución de concesión provisional do Concello de Carballo de axudas PEL REACTIVA: Fondo de financiamento para a reactivación económica e social da provincia da Coruña

Por Resolución de Alcaldía núm.604/2021 de data 16 de marzo de 2021 aprobouse a concesión provisional de axudas PEL REACTIVA: Fondo de financiamento para a reactivación económica e social da provincia da Coruña, no Concello de Carballo, que se transcribe a continuación. Resolución de concesión provisional das axudas PEL REACTIVA: Fondo de financiamento para a reactivación económica e social da provincia da Coruña ANTECEDENTES Primeiro. –As bases reguladoras das axudas “PEL REACTIVA: Fondo de financiamento para a reactivación económica e social da provincia da Coruña” foron aprobadas mediante Resolución de Presidencia da Deputación provincial da Coruña n.º 2020/23462, de data 31/07/2020 (BOP núm.123, do 05/08/2020). As ditas bases e os anexos incluídos nelas foron modificadas por: – Resolución de Presidencia n.º 2020/24109, do 07/08/2020 (BOP núm.128, do 12/08/2020), que recolle o texto definitivo da antedita resolución e os seus anexos. – Resolución de Presidencia n.º 2020/38771, do 26/11/2020 (BOP núm.204, do 30/11/2020), que modifica a norma 11 das bases, relativa ao prazo de xustificación para os beneficiarios/as das subvencións concedidas polos concellos adheridos ao Fondo de Financiamento, e establece que será como data máxima, o 31 de marzo de 2021. A maiores, elimina o requisito de estar ao día no cumprimento das obrigas tributarias coa Deputación da Coruña. A convocatoria da liña de axudas antedita aprobada pola Resolución de Presidencia n.º 2020/24338, foi publicada en extracto no BOP núm.132, do 18/08/2020. Segundo. –A Xunta de Goberno Local do Concello de Carballo acordou a adhesión municipal ao dito Fondo de financiamento en sesión ordinaria que tivo lugar o 28 de setembro de 2020. Terceiro. –A concesión definitiva de subvencións aos concellos foi aprobada por Resolución de Presidencia n.º 2020/32391, do 26 de outubro (BOP núm.181, do 28/10/2020), e modificada pola Resolución n.º 2020/41312, do 16/12/2020 (BOP núm.218, do 21/12/2020) que ampliou o prazo para a revisión e concesión das solicitudes recibidas polos concellos adheridos ao Fondo de Financiamento PEL-Reactiva ata o día 25/01/2021. Posteriormente, a Resolución de Presidencia n.º 2021/2490, do 27/01/2021, autorizou a prórroga do prazo para ditar a resolución da concesión definitiva ata o día 26/02/2020. Cuarto. –A convocatoria e as bases específicas do Concello de Carballo foron aprobadas por Decreto da Alcaldía n.º 2621/2020, do 30/10/2020, publicadas na BDNS (Identif.531111) e en extracto no BOP núm.188, do 06/11/2020. Quinto. –O prazo de presentación de solicitudes ao Concello de Carballo, abrangueu do día 7/11/2020 ata as 14.00 horas do 25/11/2020, ámbolos dous incluídos. Foron presentadas dentro do prazo establecido un total de 639 solicitudes. Sexto. –Logo do exame e revisión de toda a documentación achegada, a comisión de valoración remitiu o informe-proposta de data 15 de marzo de 2020, para a elaboración da proposta de concesión provisional, á vista das normas establecidas nas bases reguladoras e os criterios establecidos. CONSIDERACIÓNS LEGAIS I. NORMATIVA DE APLICACIÓN. – Bases reguladoras indicadas nos antecedentes. – Ordenanza xeral de subvencións do Concello de Carballo (BOP núm.22, do 3 de febreiro de 2016). – Lei 38/2003, do 17 de novembro, xeral de subvencións (en adiante, LXS). – RD 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións (en adiante RLXS). – Lei 9/2007, do 13 de xuño, de subvencións de Galicia (en adiante, LSG). – Lei 39/2015, do 1 de outubro, do procedemento administrativo común das Administracións Públicas (en adiante, LPAC). – Calquera outra disposición normativa que, pola súa natureza, puidese resultar de aplicación. II. CRITERIOS DE CONCESIÓN. De acordo coa base 6.ª das normas reguladoras, o procedemento de concesión será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Dita base establece no seu parágrafo terceiro que: “A valoración das solicitudes realizarase por grupos de beneficiarios/as establecidos na base 4.1, ordenando por orde de maior a menor puntuación as solicitudes de cada grupo. Terán prioridade para a concesión, os/as solicitantes pertencentes ao grupo I de beneficiarios/as que obtiveran maior puntuación. Se atendendo ao límite orzamentario fixado para cada concello hai crédito dispoñible, este destinarase a cubrir as solicitudes con maior valoración do grupo II e por último as do grupo III con maior valoración, ata esgotar o crédito dispoñible”. Os criterios de valoración para outorgar a puntuación correspondente, recollidos na base 6.1, establecen que, en caso de empate, priorizaranse como criterios de desempate os seguintes: 1. Número de mulleres contratadas.2. Número de persoas discapacitadas contratadas.3. Número de menores de 30 anos contratados.4. Empresas de economía social.5. Data e hora de presentación completa da solicitude. Vista a documentación obrante no expediente 2020/A002/000018 Convocatoria de axudas PEL-REACTIVA: Fondo de financiamento para a reactivación económica e social da provincia, e nos expedientes individualizados para cada solicitude, de acordo coa base 10.ª, as solicitudes de cada grupo que cumpran cos requisitos, ata esgotar o crédito inicial dispoñible para cada concello, serán propostas por orde de puntuación para seren resoltas favorablemente. A contía total das axudas cuxa concesión se propón ascende a 550.500,00 €, sendo o límite do crédito inicial dispoñible achegado pola Deputación da Coruña de 550.578,18 €. Este crédito non resultou suficiente para atender tódalas solicitudes do Grupo I. Visto o informe da Comisión de Valoración de data 15 de marzo de 2021 e visto o informe de Intervención de data 16 de marzo de 2021, que se xuntan ao expediente. De acordo co anterior, RESOLVO: Primeiro. –Avocar a competencia delegada por Decreto da Alcaldía núm.1661 de 17 de xuño de 2019, na Xunta de Goberno Local, segundo o establecido no art.10 da Lei 40/2015, do 1 de outubro, do Réxime Xurídico do Sector Público. Da presente resolución darase conta á Xunta de Goberno Local na primeira sesión que celebre. Segundo. –Aprobar a concesión provisional de axudas ás persoas traballadoras autónomas e microempresas que se relacionan a continuación, polo importe que se indica e de acordo coa valoración obtida segundo os criterios fixados nas bases, con cargo á aplicación orzamentaria 2410.-47000(2020-3-PEL20-1) “Subvencións para o fomento do emprego” do Orzamento Municipal para 2020: Terceiro. –Desestimar con carácter provisional as solicitudes do Grupo I que foron excluídas por terse esgotado o crédito inicial dispoñible, con indicación da puntuación obtida consonte o baremo: Cuarto. –Desestimar con carácter provisional as solicitudes dos Grupo II que foron excluídas por terse esgotado o crédito inicial dispoñible: Quinto. –Desestimar con carácter provisional as solicitudes dos Grupo III que foron excluídas por terse esgotado o crédito inicial dispoñible: Sexto. –Desestimar as seguintes solicitudes por non cumprir os requisitos esixidos na convocatoria, pola causa de denegación que se indica: Motivos de denegación: 1. Non ten domicilio fiscal en Carballo.2. Non respondeu ao requirimento de subsanación de documentación ou non presentou a documentación en prazo.3. Non cumpre redución de facturación esixida no art.4.1. para acreditar a súa pertenza ao grupo II de beneficiarios.4. Non acredita a súa pertenza ao grupo I de beneficarios.5. Non está de alta no Censo de obrigados tributarios.6. Non acredita a súa pertenza ao grupo III de beneficiarios.7. Autónomo/a colaborador/a.8. Non está ao corrente no cumprimento das súas obrigas tributarias coa AEAT, Seguridade Social ou co Concello de Carballo.9. Baixa no RETA antes de finalización do prazo establecido nas bases.10. Excluída (art.4.2. c). 11. Non cumpre a condición de microempresa segundo a definición recollida no anexo I do Regulamento (UE) 651/2014, da Comisión, do 17 de xuño de 2014. Sétimo. –Aceptar a renuncia presentada polos seguintes solicitantes: Oitavo. –Publicar esta resolución no Boletín Oficial da Provincia da Coruña para dar cumprimento á notificación colectiva, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas, concedéndolles un prazo de 10 días hábiles, contados a partir do día seguinte a dita publicación, para presentaren, de ser o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considerarase aceptada tacitamente. A resolución provisional tamén será publicada na páxina web municipal a título informativo. No caso de que existisen alegacións por parte dos/as interesados/as, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte ao Concello mentres non se lle notifique a resolución definitiva da concesión. Carballo, 16 de marzo de 2021. O alcalde Evencio Ferrero Rodríguez